മദ്രാസ് പ്രസിഡൻസി കോളേജിലും ലാ കോളേജിലും പഠിച്ചു. 1958 ൽ സുപ്രീം കോടതി അഭിഭാഷകനായി എൻറോൾ ചെയ്തു. കേന്ദ്ര ഗവൺമെന്റിന്റെ സീനിയർ സ്റ്റാൻഡിംഗ് കൗൺസിലായി മദ്രാസ് ഹൈക്കോടതിയിൽ 1971 ൽ നിയമിതനായി. 1976 ൽ തമിഴ്‌നാട്ടിലെ അഡ്വക്കേറ്റ് ജനറലായെങ്കിലും ഒരു വർഷത്തിനുള്ളിൽ രാജി വെച്ചു. ഇന്ത്യയുടെ സോളിസിറ്റർ ജനറലായി 1980 ഫെബ്രുവരിയിൽ നിയമിതനായ അദ്ദേഹം പിന്നീട് 1983 ആഗസ്റ്റ് വരെ ആ പദവിയിൽ തുടർന്നു. 83 മുതൽ 89 വരെ അറ്റോർണി ജനറലായിരുന്നു.1984മുതൽ 1985 വരെ ഇന്ത്യൻ സൊസൈറ്റി ഓഫ് ക്രിമിനോളജിയടെ പ്രസിഡന്റായും ഭോപ്പാൽ ദുരന്തത്തെതുടർന്ന് ഇന്ത്യൻ ഗവൺമെന്റും അമേരിക്കയിലെ യൂണിയൻ കാർബൈഡ് കമ്പനിയും നടത്തിയ ചർച്ചകളിൽ ഇന്ത്യ സംഘത്തിന്റെ തലവനുമായിരുന്നു.